text: Нарадзіўся ў сям’і начальніка паштовага аддзялення. У двухлетнем узросце застаўся сіратою, выхоўваўся ў чужой сям’і. У 1898 закончыў вучобу ў царкоўна – прыходскай школе і паступіў у чатырохкласнае павятовае вучылішча, дзе настаўнік малявання звярнуў увагу на мастацкія здольнасці вучня. З надзеяй паступіць у Строганаўскае мастацка-прамысловае вучылішча[ru] юнак паехаў у Маскву, але марна: на казённы кошт яго не прынялі, а магчымасцей для атрымання матэрыяльных сродкаў ён не меў. У 1902 пайшоў на службу па месцу працы свайго памерлага айца, у Чавускую паштова – тэлеграфную кантору, і амаль адразу быў пераведзены ў Гомель на пасаду тэлеграфіста Лібава – Роменскай чыгункі.
  У 1903 – 1906 Кудрэвіч вучыўся ў мастацкім вучылішчы г. Лібавы ў мастэрні іканапісца С. П. Васільева. Падчас вучобы ў Лібаве ў Кудрэвіча выявіўся акторскі талент. З 1907 ён іграў на сцэне, выконваў пераважна камедыйныя ролі.